###### J e g y z ő k ö n y v

**Készült:** a Karcag Városi Önkormányzat Képviselő-testületének **2020. október 9-én** megtartott üléséről(**2020/VIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Dr. Pintér Zoltán, Karcagi Nagy Zoltán, Pánti Ildikó, Andrási András, Kozma Dániel, Lengyel János képviselők

Dr. Fazekas Sándor országgyűlési képviselő, kormánybiztos, F. Kovács Sándor városunk és térségünk országgyűlési képviselője, Hubai Imre a Jász-Nagykun-Szolnok Megyei Közgyűlés elnöke, Sári Kovács Szilvia alpolgármester, Rózsa Sándor jegyző, Szabóné Fábián Éva humánpolitikai ügyintéző, dr. Kapitány Csilla kistérségi jogi referens, Gulyás Ferencné a Madarász Imre Egyesített Óvoda intézményvezetője, Gyökeres Sándor a Szentannai Sámuel Középiskola és Kollégium igzgatója, Varga Nándor Karcagi Ipari Park Kft. ügyvezetője, Karcag TV, FM rádió munkatársa, Kompanekné Sánta Mária szerzvezési ügyintéző, jegyzőkönyvvezető, Bene Julianna szervezési ügyintéző, Donkó Gábor informatikus, a lakosság és a pártok képviseletében mintegy 80-100 fő.

**Távolmaradt:** Dr. Czap Enikő aljegyző

**Szepesi Tibor polgármester:** A jelenléti ív alapján megállapította, hogy 11 fő megjelent, így az ülés határozatképes, s azt megnyitotta.

Tájékoztatásul elmondta, hogy Dr. Czimbalmos Róbert, a Helyi Választási Bizottság elnöke, a képviselő-testületi ülést közvetlenül megelőzően – a mandátumátadó ünnepségen – beszámolt a 2020. szeptember 27-ei időközi helyi polgármester és önkormányzati képviselő választás eredményeiről, valamint a Helyi Választási Bizottság működéséről.

***– A Helyi Választási Bizottság beszámolója a jegyzőkönyvhöz csatolva –***

**Szepesi Tibor polgármester:** Köszöntötte a képviselő-testület tagjait, a meghívottakat, majd átadta a szót Dr. Czimbalmos Róbert úrnak, a Helyi Választási Bizottság elnökének.

**Dr. Czimbalmos Róbert elnök:** Bejelentette, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.). 63. §-a szerint a polgármester megválasztását követően esküt tesz a képviselő-testület előtt és erről okmányt ír alá.

A 2020. szeptember 27-ei helyi időközi önkormányzati polgármester és képviselő választáson Karcag város választópolgárai Szepesi Tibor urat megválasztották polgármesternek**,** melyhez ezúton is gratulált.

Felkérte Szepesi Tibor polgármester urat, hogy fáradjon ki az emelvény elé!

Megkérte a Tisztelt Jelenlévőket, hogy az eskütételhez szíveskedjenek felállni!

Felkérte Karcag város polgármesterét, hogy az eskü szövegét mondja utána!

***– A megválasztott Szepesi Tibor polgármester az esküt letette,***

***az esküokmányt aláírta –***

**Dr. Czimbalmos Róbert elnök:** Az Mötv. 28. § (2) bekezdése értelmében a helyi önkormányzati képviselő időközi választás esetén a megválasztását követő ülésen a képviselő-testület előtt esküt tesz és okmányt ír alá.

Megkérte Dr. Pintér Zoltánújonnan megválasztott képviselő urat, hogy legyen szíves az emelvény elé kifáradni!

Megkérte a Tisztelt Jelenlévőket, hogy az eskütételhez szíveskedjenek felállni!

***– A megválasztott Dr. Pintér Zoltán az esküt letette,***

***az esküokmányt aláírta –***

**Dr. Czimbalmos Róbert elnök:** A Helyi Választási Bizottság nevében gratulált, sikerekben gazdag, eredményes munkát kívánt, majd megkérte Szepesi Tibor polgármester urat az önkormányzati ülés vezetésének folytatására.

**Szepesi Tibor polgármester:** Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

Van-e további napirendi javaslat?

További napirendi javaslat nem hangzott el.

**Szepesi Tibor polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat Szepesi Tibor főállású polgármesterré történt megválasztásával keletkezett összeférhetetlenség feloldása érdekében benyújtott igazgatói megbízatásáról szóló lemondásának elfogadására | Rózsa Sándor jegyző |
| 1. Javaslat Szepesi Tibor polgármester illetményének megállapítására | Rózsa Sándor jegyző |
| 1. Javaslat Szepesi Tibor polgármester költségtérítésének megállapítására | Rózsa Sándor jegyző |
| 1. Javaslat Szepesi Tibor főállású polgármester cafetéria juttatására | Rózsa Sándor jegyző |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**134/2020. (X.09.) „kt.” sz. h a t á r o z a t**

**a Karcag Városi Önkormányzat Képviselő-testülete 2020. október 9-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat Szepesi Tibor főállású polgármesterré történt megválasztásával keletkezett összeférhetetlenség feloldása érdekében benyújtott igazgatói megbízatásáról szóló lemondásának elfogadására |

**Szepesi Tibor polgármester:** A választás napjával összeférhetetlenség áll fenn. Mivel az igazgatói megbízás képviselő-testületi hatáskör, a lemondás jóváhagyásához is képviselő-testületi hozzájárulás szükséges.

Kérdés, hozzászólás van-e?

Kérdés, kiegészítés nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**135/2020. (X. 09.) „kt.” sz. határozat**

**Szepesi Tibor főállású polgármesterré történt megválasztásával keletkezett összeférhetetlenség feloldása érdekében benyújtott igazgatói megbízatásáról szóló lemondásának elfogadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, a Magyarország helyi önkormányzatairól szóló 2011. évi CLXXXIX törvény 72. §-ában foglaltak alapján a következő határozatot hozza:

1. A Képviselő-testület Szepesi Tibor főállású polgármesternek a Déryné Kulturális, Turisztikai, Sport Központ és Könyvtár igazgatói megbízatásáról való lemondását 2020. október 01. napjával elfogadja.
2. A Képviselő-testület Szepesi Tibor főállású polgármester a Déryné Kulturális, Turisztikai, Sport Központ és Könyvtárnál fennálló közalkalmazotti jogviszonyának a fenti nappal közös megegyezéssel történő megszüntetését tudomásul veszi.
3. Megkeresem a Magyar Államkincstár Jász-Nagykun-Szolnok Megyei Területi Igazgatóságát, hogy Szepesi Tibor részére a munkabér számfejtését és kifizetését a határozatban foglalt időponttól szüntesse meg.

Felelős: Szabóné Fábián Éva humánpolitikai ügyintéző

Határidő: 2020. október 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Szepesi Tibor, Karcag, Móricz Zsigmond u. 19.
7. Déryné Kulturális, Turisztikai, Sport Központ és Könyvtár Karcag, Dózsa Gy. u. 5-7.

**Szepesi Tibor polgármester:** A megtárgyalásra kerülő következő három napirendi pontnál az ülés vezetését átadta Karcagi Nagy Zoltán képviselő úrnak, a Pénzügyi, Fejlesztési és Mezőgazdasági Bizottság elnökének, majd bejelentette, hogy a napirendek tárgyalásánál és a szavazásnál nem kíván jelen lenni.

***– Szepesi Tibor polgármester úr elhagyta a tanácskozótermet –***

|  |  |
| --- | --- |
| **2. napirendi pont:** | Javaslat Szepesi Tibor polgármester illetményének megállapítására |

**Karcagi Nagy Zoltán, a Pénzügyi, Fejlesztési és Mezőgazdasági Bizottság elnöke:** Ismertette, hogy a Pénzügyi, Fejlesztési és Mezőgazdasági Bizottság a határozati javaslatban foglalt 698.000,-Ft illetményt a polgármester részére egyhangúan támogatta és a képviselő-testületnek is elfogadásra javasolja.

Kérdés, hozzászólás van-e?

Kérdés, észrevétel nem hangzott el.

**Karcagi Nagy Zoltán, a Pénzügyi, Fejlesztési és Mezőgazdasági Bizottság elnöke:**

Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**136/2020. (X. 09.) „kt.” sz. h a t á r o z a t**

**Szepesi Tibor polgármester illetményének megállapításáról**

A Karcag Városi Önkormányzat Képviselő-testülete, a Magyarország helyi önkormányzatairól szóló 2011. évi CLXXXIX törvény 71. §-ában foglaltak alapján, az alábbi döntést hozza.

1. **Szepesi Tibor** (szül.: Budapest, 1968. január11. an.: Tóth Jolán) havi illetményét 2020. szeptember 27. napjától

**698 000Ft-ban**

állapítja meg.

1. Utasítja a Karcagi Polgármesteri Hivatalt, hogy keresse meg a Magyar Államkincstár Jász-Nagykun-Szolnok Megyei Igazgatóságát, hogy nevezett részére a fentiek szerint számfejtse az illetményt.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Szepesi Tibor főállású polgármester, 5300 Karcag, Móricz Zsigmond u. 19.

|  |  |
| --- | --- |
| **3. napirendi pont:** | Javaslat Szepesi Tibor polgármester költségtérítésének megállapítására |

**Karcagi Nagy Zoltán, a Pénzügyi, Fejlesztési és Mezőgazdasági Bizottság elnöke:** Szintén törvényi előírásról van szó, a javaslatban megállapított polgármester havi költségtérítése 104.700,- Ft. A szakbizottság szintén támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Karcagi Nagy Zoltán, a Pénzügyi, Fejlesztési és Mezőgazdasági Bizottság elnöke:**

Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**137/2020. (X. 09.) „kt.” sz. h a t á r o z a t**

**Szepesi Tibor polgármester költségtérítésének megállapításáról**

A Karcag Városi Önkormányzat Képviselő-testülete, a Magyarország helyi önkormányzatairól szóló 2011. évi CLXXXIX törvény 71. §-ában foglaltak alapján, az alábbi döntést hozza.

1. **Szepesi Tibor** polgármester részére2020. szeptember27. napjától havi

**104 700 Ft költségtérítést**

állapít meg.

1. Utasítja a Karcagi Polgármesteri Hivatalt, hogy nevezett részére havonta utólag minden hónap 5-ig számfejtse és fizesse ki a fenti összegű költségtérítést.

Felelős: Költségvetési, Gazdálkodási és Kistérségi Iroda, költségvetési csoportvezetője

Határidő: minden hónap 5-ig

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Szepesi Tibor főállású polgármester, 5300 Karcag, Móricz Zsigmond u. 19.

|  |  |
| --- | --- |
| **4. napirendi pont:** | Javaslat Szepesi Tibor főállású polgármester cafetéria juttatására |

**Karcagi Nagy Zoltán, a Pénzügyi, Fejlesztési és Mezőgazdasági Bizottság elnöke:** Az előterjesztés szerint a cafetéria-juttatás 232.500,- Ft/Fő/évben van megállapítva. A szakbizottság egyhangúan támogatta az összeget és képviselő-tetületnek is elfogadásra javasolta.

Kérdés, hozzászólás van-e?

Kérdés, észrevétel nem hangzott el.

**Karcagi Nagy Zoltán, a Pénzügyi, Fejlesztési és Mezőgazdasági Bizottság elnöke:**

Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**138/2020. (X. 09.) „kt.” sz. határozat**

**Szepesi Tibor főállású polgármester cafetéria juttatásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, a közszolgálati tisztviselőkről szóló 2011. évi CXCIX. törvény 225/A. és 225/L. §-aiban foglaltak figyelembevételével a következő határozatot hozza:

1. A Képviselő-testület Szepesi Tibor főállású polgármester részére 2020. évre

**bruttó 232 500 Ft**

cafetéria keretet állapít meg a jogszabály alapján, melynek megválasztásától számított időarányos része illeti meg.

1. A Képviselő-testület felhatalmazza a Karcagi Polgármesteri Hivatal Jegyzőjét, hogy a cafetéria juttatással kapcsolatos intézkedéseket tegye meg.

Felelős: Rózsa Sándor jegyző

Határidő: 2020. október 28.

1. A Képviselő-testület utasítja a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a cafetéria juttatással kapcsolatos intézkedéseket tegye meg

Felelős: Szabóné Bóka Réka költségvetési csoportvezető

Határidő: 2020. október 28.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal, Szabóné Fábián Éva humánpolitikai ügyintéző, helyben
7. Szepesi Tibor polgármester, 5300 Karcag, Móricz Zsigmond u. 19.

***– Szepesi Tibor polgármester úr átvette az ülés további vezetését –***

**Szepesi Tibor polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb munkaterv szerint,

**2020. október 29-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |